Collett-Marwell Hauge
Store norske leksikon,Teknologi og industri,Industri,Farmasøytiske selskaper
Collett-Marwell Hauge var et tidligere norsk farmasøytisk selskap opprettet i 1974, som produserte vitaminpreparater, kosttilskudd og legemidler, samt drev engroshandel. Selskapet ble dannet ved sammenslutning av Collett & Co, som ble grunnlagt i 1933 av Emil Collett for fremstilling av vitamindrikken Sana-Sol, og det farmasøytiske firmaet Marwell Hauge som ble grunnlagt i 1940. Hovedkontoret lå i Asker.
Historikk  Collett & Co AS (Collett) hadde sine første produksjonslokaler i Oslo Havnelager. Der produserte de Sana-Sol, en vitamindrikk som ble meget populær. Etter hvert kom også vitamintablettene, pelletts. Spesielt for Collett var lisensieringen av deres produksjonsmetoder til bedrifter over hele verden.Collett flyttet opp til Sandaker i Oslo og etablerte fabrikk der. Veien ble senere døpt til Vitaminveien. I 1967 flyttet bedriften til Asker. Produksjonen ble blant annet utvidet med barnemat, spesialdiett, ernæringsprodukter og jerntabletter. Collett hadde også agenturer for flere utenlandske farmasøytiske fabrikker som «Boots» (England), «Boehringer Ingelheim» (Tyskland), «Orion» (Finland), «Hässle» (Sverige) og «Byk-Gulden» (Tyskland). Marwell Hauge hadde egne produkter, hvorav håndkremen «Spenol» er best kjent. Det ble en krem som fikk et stort marked. Firmaet hadde også agenturer. Blant annet legemiddelagenturene fra USA-bedriftene «Lilly» og «Lederle».Collett-Marwell Hauge ble i 1990 overtatt av Hafslund Nycomed og ble senere en del av Nycomed Pharma. I 2004 overtok Johan Henrik Andresen jr. og hans selskap Ferd selskapet (da ved navn Collett Pharma) fra Nycomed. Orkla ASA overtok Collett Pharma i 2005. Ved oppkjøpet ønsket Orkla at selskapet skulle bli en viktig del av Orklas satsing på helseprodukter. Les mer i Store norske leksikon legemidler farmasi